Lo fuero romance d'Albarrazín ye l'adaptación de lo fuero de Teruel a la ciudat d'Albarrazín, equivalendo a lo fuero romance de Teruel. Coincide con lo fuero romance de Teruel en lo fundamental, de fueras de lo encomenzamiento y la fin. Lo manuscrito ye de letra gotica de la primera mitat de lo sieglo XIV y se conserva en la Biblioteca Nacional de Madrit, ye lo codice 7.812. Se creye que lo texto ye una adaptación de lo fuero de Teruel feita a partir de lo "codice de Castiel", una versión romance de lo Forum Turolii feita pa ser aplicata a la villa de Castiel (se suposa que Castiel Fabib). Lo luengache de lo fuero d'Albarrazín presenta una fonetica castellana sobre tot.